Muutettu ehdotus Euroopan parlamentin ja neuvoston direktiiviksi tiettyjen eläinten kuljetukseen käytettävistä moottoriajoneuvoista ja niiden perävaunuista sekä direktiivin 70/156/ETY muuttamisesta moottoriajoneuvojen ja niiden tyyppihyväksynnän osalta



Virallinen lehti nro C 110 , 21/04/1999 s. 0006



Muutettu ehdotus Euroopan parlamentin ja neuvoston direktiiviksi tiettyjen eläinten kuljetukseen käytettävistä moottoriajoneuvoista ja niiden perävaunuista sekä direktiivin 70/156/ETY muuttamisesta moottoriajoneuvojen ja niiden tyyppihyväksynnän osalta(1) (1999/C 110/06) (ETA:n kannalta merkityksellinen teksti) KOM(1999) 53 lopull. - 97/0190(COD) (Komission esittämä 2 päivänä maaliskuuta 1999 EY:n perustamissopimuksen 189 a artiklan 2 kohdan nojalla) (Tarkistus 3) Liite I, lisäys 1, 0.1.3 kohta >Alkuperäinen ehdotus> 0.1.3. Jos sivu- ja etuseinät on tehty kevytmetallista, niiden on oltava rakenteeltaan vähintään 20 mm:n raolla varustettua rakoseinää. >Muutettu ehdotus> 0.1.3. Jos sivu- ja etuseinät on tehty kevytmetallista, niiden on oltava rakenteeltaan materiaalia, jonka lämpövaikutukset vastaavat alumiinista valmistetun rakoseinän lämpövaikutuksia ja joka täyttää myös vastaavat lujuusvaatimukset. (Tarkistus 4) Liite I, lisäys 1, 0.2.1 kohta >Alkuperäinen ehdotus> 0.2.1. Kuljetusyksikön katon on oltava tukevarakenteinen, jotta se on säänkestävä ja suojelee eläimiä suurilta lämpötilan vaihteluilta. >Muutettu ehdotus> 0.2.1. Kuljetusyksikössä on oltava katto, jonka on oltava tukevarakenteinen, jotta se on säänkestävä ja suojelee eläimiä suurilta lämpötilan vaihteluilta. (Tarkistus 6) Liite I, lisäys 1, 0.4.2 kohta >Alkuperäinen ehdotus> 0.4.2. Jos kuormatila on varustettu koneellisella ilmanvaihdolla (esimerkiksi ilmastointijärjestelmällä), jäljempänä seuraavia ilmanvaihtoa koskevia kohtia ei sovelleta. Kyseisen laitteen mennessä epäkuntoon riittävä ilmanvaihto on kuitenkin järjestettävä. >Muutettu ehdotus> 0.4.2. Jos kuormatila on varustettu koneellisella ilmanvaihdolla tai ilmastoinnilla, jäljempänä seuraavia ilmanvaihtoa koskevia kohtia ei sovelleta. Kyseisen laitteen mennessä epäkuntoon riittävä ilmanvaihto on kuitenkin järjestettävä. (Tarkistus 14) Liite I, lisäys 1, 4.5.2 kohta >Alkuperäinen ehdotus> 4.5.2. Kuljetusyksikössä on oltava lastausluiska tai lastaushissi. >Muutettu ehdotus> 4.5.2. Kuljetusyksikössä on oltava lastausluiska tai lastaushissi karitsoille. Kaikissa sikojen kuljetukseen käytettävissä kuljetusyksiköissä on oltava lastaushissi. (Tarkistus 17) Liite I, lisäys 1, 5.5.2 kohta >Alkuperäinen ehdotus> 5.5.2. Kuljetusyksikössä on oltava lastausluiska tai lastaushissi. >Muutettu ehdotus> 5.5.2. Kuljetusyksikössä on oltava lastaushissi. (Tarkistus 18) Liite I, lisäys 1, 5.5.2.2 kohta >Alkuperäinen ehdotus> 5.5.2.2. Monikerroksisiin ajoneuvoihin voidaan asentaa sisäpuoliset luiskat eläinten siirtämiseksi alimmasta kerroksesta ylempiin kerroksiin. Sisäpuolisten luiskien on kuitenkin oltava enimmäiskaltevuudeltaan samat kuin ulkopuolisten lastausluiskien ja niissä on oltava samanlaiset tangot kuin ulkopuolisissa lastausluiskissa. >Muutettu ehdotus> Poistetaan (Tarkistus 19) Liite I, lisäys 1, 5.5.3 kohta >Alkuperäinen ehdotus> 5.5.3. Luiskat saavat olla kaltevuudeltaan enintään 25 , ja ne on varustettava tangoilla tai vastaavilla eläinten liukastumisen estävillä varusteilla, jotka saavat olla enintään 100 mm:n päässä toisistaan ja joiden on oltava korkeudeltaan vähintään 25 mm. >Muutettu ehdotus> Poistetaan (Tarkistus 20) Liite I, lisäys 1, 5.5.4 kohta >Alkuperäinen ehdotus> 5.5.4. Jos kuljetusyksikön lattia on yli 500 mm:n korkeudella maanpinnasta, liuskoihin on asennettava vähintään 750 mm:n korkeat kaiteet. Kaiteet on suunniteltava niin, että eläimet eivät voi luisua lastausluiskalta sivusuunnassa. >Muutettu ehdotus> Poistetaan (Tarkistus 21) Liite I, lisäys 1, 5.5.5 kohta >Alkuperäinen ehdotus> 5.5.5. Mahdollinen lastaushissi on varustettava vähintään 750 mm:n korkeilla kaiteilla. >Muutettu ehdotus> 5.5.5. Lastaushissi on varustettava vähintään 750 mm:n korkeilla kaiteilla. (1) EYVL C 290, 24.9.1997, s. 1.